Donate/Questions/da

{{Template:2008/Donate-questions
 * page-title=Spørgsmål og svar
 * page=

Hvad er Wikimedia Foundation?
Wikimedia Foundation Inc. er moderorganisation for en række projekter med frit indhold, hvoraf det bedst kendte er Wikipedia, den prisbelønnede online-encyklopædi. Vi prøver at formidle det informative indhold fra disse projekter til folk på så mange forskellige måder som muligt. I særdeleshed ønsker vi at hjælpe dårligt stillede med begrænset internetadgang til at få adgang til frit tilgængeligt informativt indhold, og at bidrage til det. Vi ejer flere end 300 servere, som vores projekter afvikles på, sammen med de tilknyttede domænenavne og varemærker. Det koster ikke noget at benytte vores projekter, som også er reklamefrie. Vi støtter strategisk softwareudviklingsarbejde på MediaWiki-programmellet og tilknyttede værktøjer, som gør det muligt for flere at deltage, eller som giver det eksisterende fællesskab mulighed for at arbejde mere effektivt, herunder værktøjer specielt beregnet til kvalitetssikring. Vi udvikler læringsressourcer, støtter workshops og stræber efter at finde på intelligente måder at tiltrække nye bidragydere og til at udvikle Wikimedia til en international bevægelse for frit tilgængelig viden.

Til alle disse formål støttes vi af en række lokalafdelinger i mange forskellige lande.

Til begyndelsen – Giv et bidrag nu

Hvor kan jeg få mere at vide om jeres seneste aktiviteter?
Se vores årsrapport om regnskabsåret 2007-08.

Til begyndelsen – Giv et bidrag nu

Er I en velgørende organisation?
Ja. Wikimedia er en velgørende nonprofitorganisation jf. lovgivningen i Florida, USA og befinder sig fysisk i San Francisco, Californien, USA. Wikimedia Foundation er underlagt fuld revision og er nu anført som en velgørende organisation hos Guidestar og på dets partnerhjemmesider. Wikimedia Foundation har skattefritagelse efter § 501(c)(3) i USA.

Wikimedia Foundations oprettelse blev annonceret officielt af Wikipedia-grundlægger Jimmy Wales den 20. juni 2003. Wikimedia Foundation Inc.'s vedtægter er tilgængelige online.

Mange lokalafdelinger er desuden registreret som velgørende organisationer i deres respektive lande, se her for flere oplysninger.

Til begyndelsen – Giv et bidrag nu

Hvorfor skal jeg give et bidrag til Wikimedia Foundation?
Wikimedia Foundations opgave er at gøre oplysninger let tilgængelige for personer over hele verden - vederlagsfrit og reklamefrit. Som nonprofitorganisation er vi afhængige af din hjælp for at kunne opfylde målsætningen. Dine bidrag støtter direkte nogle af verdens mest populære og fælles-redigérbare opslagsværksprojekter, deriblandt Wikipedia, som er på top ti over verdens mest populære hjemmesider og den største encyklopædi i menneskehedens historie.

Til begyndelsen – Giv et bidrag nu

Hvilke projekter støtter I?
Wikimedia Foundation støtter Wikipedia, en online-encyklopædi og en af de ti mest besøgte hjemmesider i verden. Siden grundlæggelsen af Wikipedia i januar 2001 og etableringen af Wikimedia Foundation i juni 2003 har vores vækst været kolossal. Den engelsksprogede udgave af Wikipedia, vores første projekt, er vokset til flere end artikler i dag. Alle Wikipedias sprogudgaver indeholder tilsammen mere end  artikler.

Ud over Wikipedia, støtter Wikimedia Foundation også:


 * Wikimedia Commons, et mediearkiv indeholdende mere end frit anvendelige billeder, videoer og lydfiler
 * Wikibooks, et projekt med det formål at oprette frie lærebøger
 * Wiktionary, en mangesproget ordbog og synonymordbog
 * Wikisource, et bibliotek med kildeskrifter
 * Wikinews, en side med aktuel nyhedsformidling
 * Wikiversity, en interaktiv uddannelsesplatform
 * Wikiquote, en citatsamling
 * Wikispecies, et arkiv over levende organismer

Vi leder og støtter udviklingen af [//mediawiki.org/ MediaWiki], open source-wikisoftwaren bag de fleste af vores offentlige hjemmesider. Vi hjælper til med det opsøgende arbejde og fællesskabsaktiviteter for at tilskynde folk til at bidrage til vores projekter, og vi stiller [//static.wikipedia.org/ downloadbare offline-kopier] og [//download.wikimedia.org/ databasearkiver] af Wikipedias indhold til rådighed.

Flere oplysninger findes på siden om vores projekter.

Til begyndelsen – Giv et bidrag nu

Hvordan ledes Wikimedia Foundation?
Wikimedia Foundation har ansatte under ledelse af direktør Sue Gardner. Personalet støtter de hundredtusindvis af frivilliges arbejde med et bidrage til indholdet i Wikimedia-fællesskaberne. Arbejdet er også støttet af utallige frivillige, der deltager gennem fælleskaber, som praktikanter eller på ad hoc-basis.

Bestyrelsen formulerer Wikimedia Foundations målsætning og vision, godkender og hjælper med at udvikle langsigtede planer samt holder opsyn med og støtter Wikimedia Foundations pengeindsamlingsarbejde. Den er Wikimedia Foundations øverste, organisatoriske myndighed, jvf. vedtægterne. Se de offentlige referater af bestyrelsesmøder samt de offentlige bestyrelsesbeslutninger. Bestyrelsen er delvist valgt af Wikimedia-projekternes brugerfællesskab. Den støttes af et rådgivernævn, som har Angela Beesley som formand.

Vores kontor ligger i San Francisco, Californien (USA), hvorfra de fleste af vores ansatte arbejder. Alle bestyrelsesmedlemmer og øvrige ansatte udfører fjernarbejde.

Vi stræber efter en stor åbenhed og har udgivet hovedretningslinjer og økonomiske oplysninger.

Til begyndelsen – Giv et bidrag nu

Hvordan bruger I pengene?


Kort og godt:
 * 1) Støtter den fortsatte drift af Wikipedia og vore andre fri viden-projekter (ved at betale for servere, hosting, båndbredde og driftspersonale);
 * 2) Fortsætter udviklingen af open source-softwaren, som vore projekter kører under;
 * 3) Besvarer forespørgsler fra vort fællesskab af frivillige;
 * 4) Støtter væksten og gennemslagskraften i vort internationale fællesskab af frivillige og indholdet i vore projekter, gennem vigtige begivenheder så som Wikimania og Wikipedia Academies, gennem strategiske partnerskaber og gennem opdyrkning af lokalafdelinger verden over;
 * 5) Betaler for økonomiske, administrative og juridiske tjenester samt indsamlingsudgifter.

Det vigtigste redskab, som vi anvender til at rapportere om vore aktiviteter til vore støtter, er årsrapporten: [[Media:WMF_20072008_Annual_report._high_resolution.pdf|Hent en kopi i høj opløsning af årsrapporten 07-08 (3,7 MB PDF)]]. Hvis du giver et bidrag online, sender vi den næste årsrapport til dig pr. e-mail, når den frigives. Årsrapporten indeholder beskrivelser af vore væsentligste programaktiviteter og et resumé af vore reviderede regnskaber for regnskabsåret 2007-2008.

Ønsker du at gå dybere ned i tallene, giver vi adgang til økonomisk afrapportering og planlægning. For bedre at kunne forstå hvordan dit bidrag anvendes, kan du se den udførlige beskrivelse af vore udgifter i [[Media:FY 2008 09 Annual Plan.PDF|præsentationen af årsplanen til bestyrelsen]] (PDF). Herunder:
 * Resumé af prioriterede strategiske udgifter
 * Sammenligning af de faktiske tal fra 07-08 med planen for 08-09
 * Budgetopdeling på afdelinger for 08-09
 * Resumé af de største udgiftsstigninger i 08-09
 * Organisationsdiagram
 * Ansættelsesplan for 2008-09

Vi har også skrevet en spørgsmål og svar-side vedrørende planen.

Yderligere økonomiske oplysninger, herunder kopier af vore reviderede regnskaber til og med det seneste regnskabsår (2007-2008), findes på siden med regnskaber.



Til begyndelsen – Giv et bidrag nu

Hvordan får Wikimedia Foundation midler?
Wikimedia får primært sine midler gennem bidrag fra titusindvis af enkeltpersoner, men også gennem adskillige tilskud og gaver i form af servere og hosting (se velgørere).

Wikimedia Foundation modtager bidrag fra flere end 50 lande rundt omkring i verden. Selv om de individuelle bidrag er relativt små, har det store antal bidrag sikret vores succes.

I øjeblikket overvejer vi ikke reklameindtægter som en mulighed.

Wikimedia Foundation har 501(c)(3)-skattefritagelsesstatus i USA. Bidrag fra andre lande kan også være skattefradragsberettigede. For flere oplysninger herom, se fradragsberettigede gaver. Se også vores indsamlingsside med oplysninger om, hvordan man bidrager via bankoverførsel, med betalingskort, gennem PayPal, MoneyBookers eller pr. brev. For andre former for bidrag, kontakt os på donate@undefinedwikimedia.org.

Til begyndelsen – Giv et bidrag nu

Hvor mange penge håber I at kunne indsamle?
For det regnskabsår, der begynder 1. juli 2008 og slutter 30. juni 2009, har vi budgetteret med 5,9 millioner US-dollar i udgifter, og en årlig driftsreserve på 1,36 millioner US-dollar. Vi håber at indsamle 6 millioner US-dollar i vores årlige kampagne. Vi håber at kunne indsamle de resterende penge gennem vores løbende indsamlingsaktiviteter i regnskabsåret og ved forretningsudvikling (så som licensering af navnet Wikipedia og logoet til kommerciel brug). Flere oplysninger om vores økonomi kan man se i vores økonomiske rapporter, særligt i.

Til begyndelsen – Giv et bidrag nu

Hvem støtter jer ellers i at nå målet?
Givere og brugere som dig, står for størstedelen af de modtagne bidrag. Nogle enkeltpersoner, private fonde og virksomheder har generøst givet større gaver. De kan ses på vores Donate/Benefactors/da-side.

Til begyndelsen – Giv et bidrag nu

Hvilke mål søger I specifikt at få opfyldt i dette regnsskabsår?
Vores første og vigtigste mål er at holde Wikipedia og vores andre projekter online, vederlagsfrit og reklamefrie. Trafikmængden øges fortsat hastigt fra år til år: I øjeblikket besøges vores projekter af 250 millioner mennesker hver måned. Vi håber, at der vil være mange flere på samme tid næste år. Dit bidrag vil hjælpe os med at betale for serverudstyret, teknisk personale, båndbredde og så videre. I år håber vi også at kunne forøge vores lagringskapacitet for at give mulighed for mere udbredt brug af video og lyd i Wikipedia.

Vi har desuden ansat flere softwareudviklere, der hele tiden forbedrer læsernes oplevelse af Wikipedia, og som skal gøre det muligt for vores globale fællesskab af mere end 100.000 mennesker at bidrage mere effektivt. Herunder udvikling af kvalitetsmarkeringsværktøjer, forenkling af redigeringsbrugerfladen, forbedringer af medieoplægningsprocessen, bedre håndtering af rich media, dybtgående statistikker mv.

Vi ønsker at gøre vores indhold tilgængeligt for alle i en eller anden form. Vidste du, at man kan downloade hele Wikipedia og anvende den til ethvert formål? Vi stiller denne tjeneste gratis til rådighed for at hjælpe andre organisationer, så som projektet One Laptop Per Child (en bærbar computer pr. barn), med at fremstille versioner, der ikke kræver internetadgang. Vi forsøger også at forbedre adgangen via mobiltelefoner, tilføjer PDF-eksport og opbygger strategiske kontakter for at kunne hjælpe personer med ingen eller begrænset internetadgang.

Sidst, men ikke mindst, har Wikimedia Foundation også til opgave at støtte det globale fællesskab af frivillige i at fremme spredningen af frit tilgængelig viden. Organisationen støttes nu af internationale lokale afdelinger – de to seneste er Brasilien og Indonesien. Disse lokale organisationer, der drives næsten udelukkende af frivillig arbejdskraft, står for en global tilstedeværelse "på stedet". Wikimedia Foundation støtter sine lokalafdelinger ved at gennemgå deres organisatoriske vedtægter og processer, giver råd om pengeindsamling og forretningsudvikling, deler PR-ressourcer, laver skabeloner for afholdelse af arrangementer og andre programaktiviteter, og så videre.

Lokalafdelingerne er nøglen til at invitere flere og flere personer til at slutte sig til vores sag. Eksempelvis har vi hjulpet den argentinske og svenske lokalafdeling med at organisere "Wikipedia Academy"-arrangementer i november: wikikonferencer, hvor man lærer hvordan man deltager i Wikipedia. Den argentinske afdeling organiserer desuden Wikimania 2009 i Buenos Aires, hvilket er en årlig konference, hvor hundredvis af mennesker mødes for at debattere den frit tilgængelige videns fremtid. I samarbejde med den tyske afdeling etablerer vi "Wikipedia Trainer"-workshops, hvor man bliver undervist i at lære andre at bidrage til Wikipedia.

Vi forpligter os til at anvende dit bidrag på måder, der hjælper os med at opfylde vores overordnede vision: en verden hvor ethvert menneske frit kan få del i summen af al viden.

Organisatorisk er disse mål udtrykt på følgende måde:


 * 1) Opnå organisatorisk modenhed
 * 2) Opnå økonomisk bæredygtighed
 * 3) Opmuntre til og udvide deltagelsen
 * 4) Forøge kvaliteten og fornemmelsen af kvalitet
 * 5) Forøge distributionen uden for Wikipedia og internettet

Til begyndelsen – Giv et bidrag nu

Hvad sker der, hvis jeres mål ikke bliver opfyldt?
Efter januar vil vi evaluere andre indsamlingsmuligheder. Med Wikimedia Foundations nyligt ansatte indsamlingspersonale, har vi flere muligheder og flere veje at gå for at dække manglende indtægter. En anden og mindre indsamling kan blive planlagt til at finde sted i marts.

Til begyndelsen – Giv et bidrag nu

Hvordan bliver jeres planer påvirket af den globale økonomiske krise?
Traditionelt siger erfaringen, at de bidrag, der er mest udsatte i en kriseramt økonomi, er store førstegangsgaver. Det skyldes, at hvis en giver år efter år har bidraget med 1 million US-dollar til en organisation, er det en hård beslutning pludselig at skære bidraget ned. Men hvis giveren er parat til at bidrage for første gang, og under almindelige omstændigheder ville have bidraget med 1 million US-dollar, er det forholdsvis let at give mindre, fordi der endnu ikke er forventninger om et bidrag.

Det er dårligt nyt for os, da vores pulje af givere, der flere gange bidrager med store beløb, er ganske lille. Vi har for nylig ansat Rebecca Handler til at udvide denne pujle, men tidspunktet er ikke gunstigt for at forsøge at opnå en sådan udvidelse.

Erfaringen siger også, at "små bidrag" (som er størstedelen af hvad vi modtager gennem online-indsamlingen) er forholdsvis upåvirket af den økonomiske krise, indtil og med mindre det ser meget sort ud, og den ser ud til at ville vare i lang tid. Gaver fra fonde betragtes stort set som upåvirkede af nedgang i økonomien; virksomheders gaveprogrammer er delvist påvirkelige, da nogles budgetter er knyttet til organisationens egen økonomiske formåen. I økonomisk hårde tider ændrer filantroper også delvis fokus fra museer og skoler og til velgørende organisationer der leverer basale fornødenheder som mad og husly.

Hvordan vil vi så reagere, hvis bidragene falder? Grundlæggende har vi to muligheder: bruge færre penge eller finde måder at forøge indtægterne på.

Det er simpelt at bruge færre penge: Om nødvendigt kan direktøren beslutte, at der stoppes for alt forbrug, som ikke er absolut nødvendigt. Det kan spænde fra det "bløde" – dvs. ikke bruge konsulenttimer og andet rådighedsforbrug, skære ned på rejseaktivitet og udsætte planlagte nyansættelser som f.eks. stillingen som Chief Program Officer, til det "strikse" – udsætte indkøb af teknisk udstyr, annullere planlagte udgifter til opsøgende arrangementer, osv. Vi ser på, hvad der er nødvendigt.

Vores anden opgave ville være, at finde nye måder at øge indtægterne på, eksempelvis ved at øge vores fokus på fonde der, som angivet oven for, generelt er mindre påvirkede af nedgangen i økonomien. Her vil flere oplysninger hjælpe os: Hvis for eksempel store bidragsydere viser sig at være upåvirkede af nedgangen i økonomien, mens små bidrag lider under den, kan vi skifte fokus til de store givere.

På nuværende tidspunkt prioriterer hele organisationen "pengeindtjening" højere. Hvis vi overvejer, hvorvidt der skal lægges vægt på Initiativ A eller Initiativ B, og Initiativ A vil give penge, mens Initiativ B ikke vil, vil A være lidt højere på prioriteringslisten, end det ville have været tilfældet for to måneder siden.

Til begyndelsen – Giv et bidrag nu

Hvordan giver jeg et bidrag?
Besøg vores indsamlingsside for at give et bidrag. Du kan støtte ved hjælp af mange forskellige kredit- og hævekort (blandt andre VISA/Dankort, VISA, Mastercard, Discover og American Express), PayPal, Moneybookers, bankoverførsel eller ved at sende en check til Wikimedia Foundation. Det er muligt at bidrage i de fleste valutaer (dog ikke alle).

Til begyndelsen – Giv et bidrag nu

Hvortil skal jeg sende checks?
Send checks til:

Vi foretrækker checks i US-dollar, trukket fra en bankkonto i USA. Checks i andre valutaer end US-dollar, eller fra bankkonti uden for USA, kan være dyre for os at få behandlet, hvilket nedsætter værdien af din gave. Hvis du ikke har en bankkonto i USA, kan du opnå den maksimale værdi ved at bidrage gennem Paypal eller ved bankoverførsel.

Til begyndelsen – Giv et bidrag nu

Kan jeg give et bidrag i form af aktier til Wikimedia Foundation?
Wikimedia Foundation accepterer bidrag i form af aktier. Du kan bidrage ved at overføre aktier fra din mægler til vores, ved at oplyse din mægler om vores navn, investeringskontonummer og DTCC-klareringsnummer.


 * Wikimedia Foundation, Inc.
 * Suntrust Bank
 * Investeringskontonummer FER137812
 * DTCC-klareringskontonummer 0226

Til begyndelsen – Giv et bidrag nu

Kan mine bidrag trækkes fra i skat?
Se listen over lande, hvor bidrag kan trækkes fra i skat.

Til begyndelsen – Giv et bidrag nu

Hvis jeg giver et bidrag, hvordan får jeg så en kvittering til mit skatteregnskab?
Alle, der bidrager via Paypal eller med et kredit- eller hævekort, modtager en e-mail med en kvittering til skatteregnskabet, såfremt der blev oplyst en e-mail-adresse samtidig med bidraget. Ved bidrag pr. check på over 50 US-dollar modtager man en kvittering til skatteregnskabet pr. brev, hvis der blev oplyst en postadresse. Du kan også bede om en kvittering til skatteregnskabet ved at maile os på adressen: giving@undefinedwikimedia.org (angiv kontaktoplysninger samt den måde, hvorpå du gav bidraget og beløbet).

Til begyndelsen – Giv et bidrag nu

Kan jeg give et målrettet eller begrænset bidrag, der skal anvendes til noget meget specifikt?
Velgørende organisationer med hjemsted i USA, deriblandt Wikimedia Foundation, skal opfylde de betingelser, som giveren har stillet. Det betyder, at hvis du angiver, at dit bidrag skal gå til noget bestemt, vil vi enten opfylde dit ønske eller sende bidraget retur. Men før du beslutter dig for at give et sådant bidrag, så være venligst opmærksom på, at et bidrag uden særlige betingelser, er meget mere anvendeligt for os. Enhver begrænsning medfører administration og planlægningsomkostninger og forøger den interne kompleksitet.

Til begyndelsen – Giv et bidrag nu

Hvorfor er der et minimumsbidrag?
Vi ønsker, at alle skal have mulighed for at give og bidrage til Wikimedia Foundation, men behandlingen af bidragene er forbundet med visse udgifter og gebyrer. Det minimale bidrag dækker disse omkostninger og muliggør, at bidraget anvendes der, hvor giveren ønsker det: Som støtte til fri og åben globel viden.

Til begyndelsen – Giv et bidrag nu

Hvordan kan jeg hjælpe med at sprede budskabet?
Spred budskabet på enhver tænkelig måde! Tal med dine venner og familie. Sæt knapper og bannere på din blog. Brug denne tekst som signatur i bunden af dine e-mails:  Dine bidrag holder Wikipedia kørende! Støt Wikimedia Foundation i dag: http://www.wikimediafoundation.org/wiki/Donate

Til begyndelsen – Giv et bidrag nu

Hvad er jeres privatlivspolitik?
Vi tager beskyttelse af vore støtters privatliv alvorligt. Se vores privatlivspolitik for alle oplysninger. Kort og godt hverken udveksler, sælger eller handler vi med din e-mail-adresse med nogen som helst.

Til begyndelsen – Giv et bidrag nu

Hvordan kontakter jeg Wikimedia Foundation?
Se siden Kontakt os for oplysninger.

Til begyndelsen – Giv et bidrag }}